DOI: Clodagh O'Neill .td_uid_2_615ec23b96867_rand.td-a-rec-img{text-align:left}.td_uid_2_615ec23b96867_rand.td-a-rec-img img{margin:0 auto 0 0} L-irwol tal-Unjoni Ewropea fuq il-livell internazzjonali fl-isfond tal-aħħar żviluppi fuq livell globali kienet waħda mit-temi ta' diskussjoni waqt laqgħa informali tal-mexxejja Ewropej u għas-summit tal-UE u l-Balkani tal-Punent fis-Slovenja u li għaliha attenda l-Prim Ministru Robert Abela. Bħalissa s-Slovenja qed tmexxi l-Presidenza tal-Kunsill tal-Unjoni Ewropea. Il-Prim Ministru Robert Abela sostna li għandu jkun hemm sforz kollettiv koordinat biex l-irwol li l-Unjoni Ewropea għandha fuq livell globali jissaħħaħ. "Nilqa' d-diskussjoni dwar l-istrateġija awtonoma. Nemmen bis-sħiħ li meta nkunu affaċċjati b'sitwazzjonijiet bħal dawn, għandna nkunu f'pożizzjoni li nantiċipawhom aktar milli nkunu reattivi. Dan huwa l-mod li għandna nħaddmu l-Unjoni Ewropea, u dan jista' jsir biss jekk insaħħu r-reżiljenza tagħna." Il-Prim Ministru żied jgħid li f'kull deċiżjoni u azzjoni li tittieħed, iċ-ċittadini għandhom jinżammu fiċ-ċentru biex nilħqu l-aspirazzjonijiet tagħhom. Il-mexxejja kellhom ukoll diskussjoni preliminari dwar iż-żidiet fil-prezzijiet tal-enerġija madwar l-Ewropa, qabel jiddiskutu aktar fid-dettall fil-laqgħa tal-Kunsill Ewropew aktar tard dan ix-xahar. F'din id-diskussjoni, il-Prim Ministru Robert Abela qal li mhux kull pajjiż għandu l-istess mezzi u teknoloġiji biex jipproduċi jew jixtri l-elettriku u għaldaqstant, m'għandhiex tkun ikkunsidrata soluzzjoni waħda komuni għal kulħadd. Fis-summit tal-UE mal-pajjiżi tal-Balkani, il-Prim Ministru tenna l-importanza ta' aktar kooperazzjoni ma' dawn il-pajjiżi biex nassiguraw aktar paċi u prosperità. Abela tenna wkoll l-appoġġ tal-Gvern Malti favur il-proċess ta' tkabbir tal-UE, u sabiex dawn il-pajjiżi jissieħbu bħala membri tal-Unjoni Ewropea. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ec23b96d05_rand.td-a-rec-img{text-align:left}.td_uid_3_615ec23b96d05_rand.td-a-rec-img img{margin:0 auto 0 0}